|  |  |  |  |
| --- | --- | --- | --- |
| A close up of text on a black background  Description automatically generated | **พนักงานผู้ให้บริการ** | คณะกรรมาธิการระเบียบข้อบังคับ | |
| **สหภาพระหว่างประเทศ** | *ข้อมติที่ 2* | |
| **Local 503** | คำแนะนำของคณะกรรมการ ประจำปี 2022: | |
| **สาธารณชนโอเรกอน** | \_\_\_ ผ่านมติ | \_\_\_ ผ่านตามที่ปรับแก้ |
| **สหภาพพนักงาน** | \_\_\_ ไม่ผ่านมติ |  |

**การถือว่า “การส่งเสริมสนับสนุนให้ยกเลิกการเป็นสมาชิก” เป็นการประพฤติมิชอบ**

**หัวข้อ:** การถือว่า “การส่งเสริมสนับสนุนให้ยกเลิกการเป็นสมาชิก” เป็นการประพฤติมิชอบ

**เรียบเรียงโดย:** Renae Bracken, Ibrahim Coulibaly, Patty Falkenstein, Jolene White, Carol Hodges, Colleen Martin-Low, Joy’e Willman, Susan Mundell, Lee Erickson, Mary Stewart, Melissa Unger, Steven Demarest

**ยื่นโดย:** บอร์ดบริหาร SEIU Local 503

**ด้วยเหตุที่** ระเบียบข้อบังคับของสหภาพได้กำหนดถึงการกระทำที่เกี่ยวเนื่องกับวินัย และ

**ด้วยเหตุที่** การกระทำที่เกี่ยวเนื่องกับวินัยจะรวมถึงการเรียกร้องให้มีองค์กรแรงงานใหม่ หรือการแสวงหาการรับรองสหภาพ เป็นต้น และ

**ด้วยเหตุที่** หลังจากคดี *Harris v. Quinn* และ *Janus* การสนับสนุนให้สมาชิกสหภาพยกเลิกการเป็นสมาชิกภาพถือเป็นภัยคุกคามต่อสหภาพแรงงานที่เลวร้ายหรือร้ายแรงยิ่งกว่าการเรียกร้องให้มีองค์กรแรงงานใหม่หรือหรือการแสวงหาการรับรองสหภาพ และ

**ด้วยเหตุที่** มูลนิธิ Freedom Foundationได้มุ่งเน้นที่จะแสดงให้เห็นถึงการใช้ทรัพยากรในการสนับสนุนให้สมาชิกยกเลิกการเป็นสมาชิกภาพ และ

**ด้วยเหตุที่** สมาชิก โดยเฉพาะอย่างยิ่งสมาชิกผู้นำ ควรตระหนักดีถึงผลกระทบจากการใช้ตำแหน่งของตนเพื่อทำร้ายหรือพยายามทำร้ายสหภาพ และ

**ด้วยเหตุที่** สมาชิกที่ถูกกล่าวหาว่าประพฤติมิชอบได้รับการคุ้มครองโดยบทบัญญัติกระบวนการอันสมควรในระเบียบข้อบังคับของสหภาพ *ดังนั้น*

**ให้ดำเนินการแก้ไขปรับปรุง** ระเบียบข้อบังคับมาตราที่ 6, ส่วนที่ 1 ของ **SEIU LOCAL 503, OPEU** ดังต่อไปนี้:

สมาชิกที่มีส่วนร่วมในการประพฤติมิชอบดังต่อไปนี้หรือรูปแบบอื่นๆ จะต้องได้รับโทษทางวินัยจนถึงและรวมถึงการเพิกถอนสมาชิกภาพและการขับไล่ออกจากสหภาพตามขั้นตอนทางวินัยที่กำหนดไว้ในภาคผนวก 4 ของระเบียบข้อบังคับเหล่านี้

1. การไม่ชำระค่าธรรมเนียมและการประเมินที่ชอบด้วยกฎหมายตามที่กำหนดไว้ในมาตรา XVIII;

2. มีส่วนร่วมในการดำเนินการต่อไปนี้: การถือว่า “การส่งเสริมสนับสนุนให้ยกเลิกการเป็นสมาชิก” เป็นการประพฤติมิชอบ

ก. สมคบคิดกับฝ่ายบริหารเพื่อสร้างความเสียหายต่อสหภาพ หรือร่วมกับพวกเขาในการสมรู้ร่วมคิดกับการเจรจาต่อรองร่วมกันของสหภาพ

ข. ชักชวนองค์กรแรงงานอื่นหรือชักชวนสมาชิกสหภาพคนอื่นหรือพนักงานอื่นๆ ที่มีสิทธิ์เป็นสมาชิกสหภาพให้ไปเข้าร่วมเป็นสมาชิกขององค์กรแรงงานอื่น:

3. ส่งข้อมูลหรือยื่นคำร้องในการ:

ก. จัดตั้งองค์กรแรงงานใหม่

ข. แสวงหาการรับรองสหภาพ หรือ

**ค. สนับสนุนให้สมาชิกยกเลิกการเป็นสมาชิกภาพ**